Fundaţia Nadia Comăneci

Fundaţia Nadia Comăneci

Nadia Comaneci

Fundaţia Nadia Comăneci are ca principal obiectiv încurajarea, susţinerea şi promovarea performanţei în orice domeniu, pornind de la rezultatele sportive, la dezvoltarea educaţională şi profesională până la calitatea vieţii şi a familiei.

Fundaţia Nadia Comăneci îşi propune, astfel, să dezvolte programe prin care să sprijine tinerii sportivi dornici să atingă cele mai ambiţioase standarde de performanţă, să lupte pentru respectarea drepturilor mamei şi copilului în România şi să se implice în activităţi sociale şi umanitare având în centrul lor familia ca fundament al evoluţiei societăţii româneşti.

Dacă doriţi să petreceţi câteva ore împreună cu cel mic, implicându- vă în activităţi recreative şi totodată pline de mişcare, puteţi să mergeţi la Fundaţia Nadia Comăneci care organizează în această primăvară două noi cursuri de mişcare, organizate în cadrul Centrului MiniMe, din Bucureşti, de această dată adresate perechilor copil-mamă.

MiniMean este un curs bazat pe paşi de dans şi pilates la care pot participa perechi formate din copii de 2-4 ani alături de mămicile lor. Pe de altă parte, MiniMe AeroDance este un curs mai alert, bazat pe paşi de dans aerobic, la care pot participa perechi formate din copii de 4-10 ani alături de mămicile lor.

Fundaţia Nadia Comăneci, cu sprijinul mărcii „DORMEO”, a acordat bursa „10 pentru gimnastică” unui număr de 10 tinere sportive.

Proiectul „10 pentru gimnastică” dezvoltat de Fundaţia Nadia Comăneci, susţinut de Studio Moderna – marca Dormeo, îşi propune să sprijine tinere gimnaste cu rezultate bune atât la sport, cât şi la învăţătură, dar care, din cauza situaţiei financiare precare a familiei, riscă să nu poată continua antrenamentele. Bursele au o valoare de câte 100 de euro lunar, fiecare, pe perioada 2014-2015.

Doina Barca

Contents